Ir-Regolament Tal-Kummissjoni (KEE) Nru 2600/85
tas-16 ta’ Settembru 1985
li jemenda r-Regolament (KEE) Nru 890/78 li jistabbilixxi r-regoli dettaljati għaċ-ċertifikazzjoni tal-hops
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jwaqqaf il-Komunità Ekonomika Ewropea,
Wara li kkunsidrat ir-Regolament tal-Kunsill (KEE) Nru 1696/71 tas-26 ta’ Lulju 1971 dwar l-organizzazzjoni komuni tas-suq tal-hops [1], kif emendat l-aħħar bl-Att tas-Sħubija tal-Greċja, u b’mod partikolari b’Artikolu 2 (5) tiegħu,
Billi r-Regolament tal-Kummissjoni (KEE) Nru 890/78 [2], kif emendat l-aħħar bir-Regolament (KEE) Nru 1979/83 [3], jistabbilixxi l-ħtiġiet minimi għall-kummerċ tal-hops; billi dawn il-ħtiġiet jinkludu, fir-rigward ta’ hops mhux preparat, livell massimu ta’ batterji;
Billi l-prattika kummerċjali turi li l-kwalità tal-hops mhix ġeneralment milquta mill-proporzjon ta’ batterji; billi, għalhekk, din il-ħtieġa tal-kummerċ tista’ titneħħa;
Billi l-miżuri pprovduti f’dan ir-Regolament huma konformi ma’ l-opinjoni tal-Kumitat Amministrattiv għall-Hops,
ADOTTAT DAN IR-REGOLAMENT:
Artikolu 1
Annessi I u II tar-Regolament (KEE) Nru 890/78 huma emendati b’mod konformi ma’ l-Anness ta’ dan ir-Regolament.
Artikolu 2
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan għandu japplika għall-hops mill-prodott ta’ l-1985 u dawk ta’ wara.
Dan ir-Regolament għandu jorbot fl-intier tiegħu u jkun direttament applikabbli fl-Istati Membri kollha.
Magħmul fi Brussel, 16 ta’ Settembru 1985.